Imtella' April 27, 2021 Pulizija Amerikana żżufjettaw b'mara ta' 73 sena li tbati bid-demensja waqt li kienet qed tiġi arrestata. Filmat li ġie ppubblikat mill-avukat tal-vittma, juri li l-anzjana ġarrbet ksur f'idha matul l-arrest. Il-każ seħħ fis-26 ta' Ġunja tas-sena l-oħra, meta Karen Garner nżammet waqt li kienet ħierġa minn supermarket fl-istat ta' Colorado. Dan seħħ minħabba l-fatt li Garner ħarġet mis-supermarket mingħajr ma ħallset għall-affarijiet li xtrat li kienu jammontaw għal $13. L-avukat tal-vittma saħaq li Garner spiċċat bil-minkeb miksur u ġrieħi fi spallitha. L-avuktat ta' Garner fetaħ kawża federali kontra d-dipartiment li fiha allega li l-pulizija marru kontra r-regolamenti li jħarsu d-drittijiet taċ-ċittadini Amerikani li għandhom diżabilità. Dwar il-każ infetħet investigazzjoni fid-Dipartiment tal-Loveland Police. Wieħed mill-pulizija involuti fil-każ tpoġġa fuq leave sfurzat waqt li t-tnejn l-oħra intalbu jagħmlu xogħol amministrattiv.